Religionsanalyse af tekst

Hvem har skrevet teksten? Præsenter tekstens forfatter.

Hvornår er den skrevet?

Fortæl ganske kort, hvad teksten handler om.

Hvilken slags tekst er det?

Hvilke religiøse fænomener beskrives?

Hvad er tekstens genre og i hvilken forbindelse har teksten været brugt? Er det fx en ritualbeskrivelse, en myte, der fx handler om skabelsen eller er det en beskrivelse af etiske forskrifter?

Er det den fulde tekst eller et uddrag? Hvis det er et uddrag, hvem har lavet det? Er der angivet principper for udvælgelsen?

Er teksten på originalsproget, eller er det en oversættelse?

Hvad står der i teksten? Få et overblik over den måde, den er bygget op på. Lav overskrifter til forskellige afsnit. Understreg vigtige ord, vigtige personer, vigtige begivenheder. Hvis der er ord, personer osv. du ikke kender: slå dem op eller spørg læreren.

Lav en analyse af teksten. Angiver forfatteren en speciel hensigt? Kan I ud af teksten se, at forfatteren har en bestemt hensigt?

Ser teksten religionen indefra eller udefra?

Hvem henvender den sig til og hvilken effekt ønsker forfatteren at opnå? Undersøg sprogbrugen, fx forfatterens brug af tillægsord (adjektiver).

Viser forfatteren sympati eller antipati mod bestemte personer?

Er forfatteren en kvalificeret betragter? Er forfatteren repræsentativ for en gruppe, eller tegner forfatteren kun sig selv?

Gennemgå teksten afsnit for afsnit: Hvad er tekstens påstand og pointer?

**INDDRAG CITATER FRA TEKSTEN TIL AT VISE, HVOR FRA DU HAR DINE ARGUMENTER!!!**